На основу Закона о основама система образовања и васпитања (“Службени гласник РС“, број 88/2017, 27/2018 - др. закон, 10/2019, 27/2018, 6/2020, 129/2021 и 92/2023), и Уредбе о критеријумима за доношење акта о мрежи јавних предшколских установа и акта о мрежи јавних основних школа (“Службени гласник РС“ број 21/2018) и члана 40. Статута општине Гаџин Хан (“Службени лист града Ниша“ бр. 10/2019, 101/2019,89/2022 и 46/2024),

Скупштина општине Гаџин Хан на седници одржаној дана 14.08.2024.год. донела је

**ОДЛУКУ**

**О МРЕЖИ ЈАВНИХ ПРЕДШКОЛСКИХ УСТАНОВА НА ТЕРИТОРИЈИ**

**ОПШТИНЕ ГАЏИН ХАН**

Члан 1.

Одлуком о мрежи јавних предшколских установа на територији општине Гаџин Хан (у даљем тексту: Одлука), утврђује се врста, број и просторни распоред предшколских установа на територији општине Гаџин Хан.

Члан 2.

На територији општине Гаџин Хан, делатност предшколског васпитања и образовања обавља Предшколска установа „Прва радост“, са седиштем у Гаџином Хану (у даљем тексту: Предшколска установа).

Члан 3.

Мрежу предшколске установе „Прва радост“ Гаџин Хан чине:

-Објекат Предшколске установе у седишту;

-Простори у основној школи „Витко и Света“ у издвојеним одељењима.

Члан 4.

Предшколска установа у објектима и просторима које користи у оквиру своје делатности развија и остварује програме предшколског васпитања и образовања и то:

* Програм неге и васпитања деце од 18 месеци до припремног предшколског програма
* Припремни предшколски програм
* Различити програми-играоница

Члан 5.

Предшколска установа обавља своју делатност:

1. У Гаџином Хану у објекту „Прва радост“

* Програм предшколског васпитања и образовања деце од 18 месеци до припреног предшколског програма (мешовита група целодневног боравка)

1. У Гаџином Хану , у просторији основне школе „Витко и Света“

* Припремни предшколски програм (целодневни)

1. У издвојеним одељењима у:

а) У Заплањској Топоници, у простору старе основне школе „Витко и Света“

- припремни предшколски програм (полудневни)

-различити програм-играоница

б) У Доњем Душнику, у просторији основне школе „Витко и Света“

- припремни предшколски програм (полудневни)

ТАБЕЛАРНИ ПРЕГЛЕД МРЕЖЕ ПРЕДШКОЛСКЕ УСТАНОВЕ

„ПРВА РАДОСТ“ ГАЏИН ХАН

|  |  |  |  |
| --- | --- | --- | --- |
| Ред.бр. | Назив објекта | Адреса | Облик рада према узрасту деце |
| 1. | Предшколска установа „Прва радост“ | Гаџин Хан | -Мешовита васпитна група целодневног боравка |
| 2. | Просторија основне школе „Витко и Света“ | Гаџин Хан | Припремни предшколски програм (целодневни) |
| 3. | Издвојено одељење при Основној школи „Витко и Света“ | Заплањска Топоница | Припремни предшколски програм (полудневни)  различити програм-играоница |
| 4. | Издвојено одељење при Основној школи „Витко и Света“ | Доњи Душник | Припремни предшколски програм (полудневни) |

Члан 6.

Измена и допуна мреже предшколских установа утврђене овом Одлуком вршиће се у складу са Законом, прописаним критеријумима, потребама деце и родитеља и финансијским могућностима општине Гаџин Хан:

Члан 7.

Ова Одлука ступа на снагу осмог дана од дана објављивања у „Службеном листу града Ниша“.

Члан 8.

Даном ступања на снагу ове Одлуке, престаје да важи Одлука о мрежи предшколске установе „Прва радост“ Гаџин Хан,број: 06-289/2019-II од 11.10.2019. објављена у „Службени лист града Ниша“ број: 82/2019.године.

Број:\_\_\_\_\_\_\_\_\_\_\_\_

У Гаџином Хану 14.08.2024.год.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић